WWE শোয়ের স্টান্ট নকল করতে গিয়ে মৃত্যু হল ক্লাস নাইনের ছাত্রের। গলায় ক্যারাটের বেল্ট জড়িয়ে স্টান্ট নকল করছিল অগ্নিবেশ দত্ত। হাসপাতালে নিয়ে যাওয়ার পর ডাক্তাররা মৃত ঘোষণা করেন তাকে। সল্টলেকের সিসি ব্লকে পিএনটি কোর্য়াটারের বাসিন্দা ক্লাস নাইনের অগ্নিবেশ দত্ত।
 কলকাতা: WWE শোয়ের স্টান্ট নকল করতে গিয়ে মৃত্যু হল ক্লাস নাইনের ছাত্রের। গলায় ক্যারাটের বেল্ট জড়িয়ে স্টান্ট নকল করছিল অগ্নিবেশ দত্ত। হাসপাতালে নিয়ে যাওয়ার পর ডাক্তাররা মৃত ঘোষণা করেন তাকে। সল্টলেকের সিসি ব্লকে পিএনটি কোর্য়াটারের বাসিন্দা ক্লাস নাইনের অগ্নিবেশ দত্ত। ছোটবেলা থেকেই বিভিন্ন স্টান্ট দেখতে ভালবাসত অগ্নিবেশ। WWE-এর শো দেখতেও বেশ পছন্দ করত অগ্নিবেশ। ক্যারাটেও শিখত। বুধবার সন্ধেবেলায় মায়ের সঙ্গে বসেই টিভিতে ওই শো দেখছিল সে। অল্প সময়ের জন্য উঠে যান মা। এরপর ঘরে এসে দেখেন ছেলে গলায় ক্যারাটের বেল্ট জড়িয়ে পড়ে রয়েছে। সঙ্গে সঙ্গেই ফাঁস ছাড়িয়ে বিধাননগর মহকুমা হাসপাতালে নিয়ে যাওয়া হয় অগ্নিবেশকে। ডাক্তাররা তাঁকে মৃত ঘোষণা করেন।